ข้อบังคับการประปานครหลวงข้อบังคับการประปานครหลวงฉบับที่ ๑๑๖ว่าด้วย การบริการจัดส่งจำหน่าย และการใช้น้ำประปาพ.ศ. ๒๕๕๘[๑] โดยที่เป็นการสมควรปรับปรุงข้อบังคับการประปานครหลวง ว่าด้วย การบริการจัดส่งจำหน่าย และการใช้น้ำประปา เพื่อความเหมาะสมสอดคล้องกับการดำเนินงานในปัจจุบันและรองรับการให้บริการแก่บุคคลหรือนิติบุคคลที่ไม่มีสัญชาติไทยให้ชัดเจนเหมาะสมยิ่งขึ้นอาศัยอำนาจตามความในมาตรา ๒๔ (๑) แห่งพระราชบัญญัติการประปานครหลวง พ.ศ. ๒๕๑๐แก้ไขเพิ่มเติมโดยพระราชบัญญัติการประปานครหลวง (ฉบับที่ ๓) พ.ศ. ๒๕๒๒คณะกรรมการการประปานครหลวงจึงวางข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับการประปานครหลวง ฉบับที่ ๑๑๖ ว่าด้วย การบริการจัดส่ง จำหน่ายและการใช้น้ำประปา พ.ศ. ๒๕๕๘ข้อ ๒ ข้อบังคับนี้ให้ใช้บังคับตั้งแต่วันที่ ๒กันยายน พ.ศ. ๒๕๕๘ เป็นต้นไปข้อ ๓ ให้ยกเลิก(๑) ข้อบังคับการประปานครหลวง ฉบับที่ ๑๑๖ ว่าด้วย การบริการจัดส่งจำหน่ายและการใช้น้ำประปา พ.ศ. ๒๕๔๓(๒) ข้อบังคับการประปานครหลวง ฉบับที่ ๑๒๔ ว่าด้วย การบริการจัดส่งจำหน่ายและการใช้น้ำประปา พ.ศ. ๒๕๔๘ (แก้ไขเพิ่มเติม ฉบับที่ ๑๑๖ ครั้งที่ ๑)ข้อ ๔ บรรดาข้อบังคับระเบียบ คำสั่ง ประกาศหรือหลักเกณฑ์วิธีปฏิบัติอื่นใดที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ ๕ ให้ผู้ว่าการรักษาการตามข้อบังคับนี้และให้มีอำนาจวางระเบียบคำสั่ง ประกาศ หลักเกณฑ์ และวิธีปฏิบัติเพื่อดำเนินการตามข้อบังคับนี้โดยหากมีปัญหาเกี่ยวกับการตีความให้ผู้ว่าการเป็นผู้วินิจฉัยชี้ขาดและคำวินิจฉัยนั้นถือเป็นที่สุดข้อ ๖ ในข้อบังคับนี้ผู้ขอรับบริการ หมายความว่าบุคคลที่ได้ยื่นคำขอรับบริการติดตั้งประปาซึ่งการประปานครหลวงยังมิได้ติดตั้งประปาและขึ้นทะเบียนเป็นผู้ใช้น้ำผู้ใช้น้ำ หมายความว่าบุคคลที่ได้ยื่นคำขอรับบริการติดตั้งประปาซึ่งการประปานครหลวงได้ติดตั้งประปาและขึ้นทะเบียนเป็นผู้ใช้น้ำแล้วการงดจ่ายน้ำ หมายความว่าการที่การประปานครหลวงหยุดส่งจำหน่ายน้ำประปาให้แก่ผู้ใช้น้ำจะด้วยลักษณะหรือวิธีการใดก็ตามที่ผู้ใช้น้ำไม่ได้รับน้ำประปาไปใช้มาตรวัดน้ำ หมายความว่าเครื่องวัดปริมาณน้ำประปาที่ใช้หรือไหลผ่านอุปกรณ์ หมายความว่าสิ่งของอื่นนอกจากท่อน้ำที่ใช้เพื่อประโยชน์ในการส่งจำหน่ายน้ำประปาค่าบริการอุปกรณ์รายเดือน หมายความว่า ค่าบริการในการดูแลบำรุงรักษา ซ่อมหรือเปลี่ยนมาตรวัดน้ำอุปกรณ์ และท่อภายนอกหมวด ๑การขอรับบริการและการติดตั้งประปา ข้อ ๗ การขอรับบริการติดตั้งประปาทุกกรณีผู้ขอรับบริการจะต้องยื่นคำขอติดตั้งประปาตามแบบที่การประปานครหลวงกำหนดพร้อมแผนผังการวางท่อภายใน โดยต้องวางเงินประกันการใช้น้ำและปฏิบัติตามหลักเกณฑ์ที่การประปานครหลวงกำหนดข้อ ๘ การขอรับบริการของบุคคลหรือนิติบุคคลที่ไม่มีสัญชาติไทยต้องมีหลักฐานแสดงตนที่ออกให้โดยประเทศเจ้าของสัญชาติมายื่นต่อการประปานครหลวงเพื่อประกอบการพิจารณาให้บริการข้อ ๙ การประปานครหลวงสงวนสิทธิ์ที่จะไม่รับติดตั้งจัดส่ง และจำหน่ายน้ำประปาให้แก่ผู้ขอรับบริการในกรณีที่มีเหตุผลอันสมควรหรือในกรณีที่ผู้ขอรับบริการไม่มีคุณสมบัติในการเป็นผู้ใช้น้ำประปาหรือผู้ขอรับบริการปฏิบัติไม่ถูกต้องตามหลักเกณฑ์ที่การประปานครหลวงกำหนดหมวด ๒ประเภทผู้ใช้น้ำการเปลี่ยนประเภทผู้ใช้น้ำ และการคำนวณราคาค่าน้ำประปา ข้อ ๑๐ เมื่อการประปานครหลวงติดตั้งประปาและขึ้นทะเบียนผู้ขอรับบริการเป็นผู้ใช้น้ำของการประปานครหลวงเรียบร้อยแล้วให้สำนักงานประปาสาขาที่ได้ติดตั้งประปาให้ผู้ใช้น้ำรายนั้นแจ้งให้ผู้ใช้น้ำทราบประเภทผู้ใช้น้ำของตนและแจ้งให้ทราบด้วยว่าหากต่อไปสภาพการใช้น้ำของผู้ใช้น้ำรายนั้นเปลี่ยนไปเข้าลักษณะเป็นผู้ใช้น้ำประเภทอื่นผู้ใช้น้ำมีหน้าที่ต้องแจ้งขอเปลี่ยนประเภทผู้ใช้น้ำต่อการประปานครหลวงหากผู้ใช้น้ำไม่แจ้งขอเปลี่ยนประเภทผู้ใช้น้ำตามวรรคหนึ่งการประปานครหลวงสงวนสิทธิ์ที่จะปรับเปลี่ยนประเภทผู้ใช้น้ำเมื่อตรวจพบและผู้ใช้น้ำจะต้องชำระค่าเสียหายตามหลักเกณฑ์ที่การประปานครหลวงกำหนดข้อ ๑๑ ค่าน้ำประปาที่ผู้ใช้น้ำจะต้องชำระให้คำนวณจากปริมาณน้ำประปาที่ใช้ ประเภทผู้ใช้น้ำและอัตราค่าน้ำประปาที่การประปานครหลวงกำหนดหมวด ๓การจัดส่งจำหน่ายน้ำประปา และการติดตั้งมาตรวัดน้ำ ข้อ ๑๒ ในการจัดส่ง จำหน่ายน้ำประปาให้ผู้ใช้น้ำการประปานครหลวงจะดำเนินการวางท่อภายนอกจากจุดบรรจบท่อจ่ายน้ำไปยังจุดที่ตั้งมาตรวัดน้ำและดำเนินการติดตั้งมาตรวัดน้ำตามหลักเกณฑ์และมาตรฐานที่การประปานครหลวงกำหนดโดยกรรมสิทธิ์ท่อ มาตรวัดน้ำ และอุปกรณ์การจ่ายน้ำ เป็นของการประปานครหลวงการวางท่อภายในตั้งแต่จุดที่ตั้งมาตรวัดน้ำเข้าสู่บ้านผู้ใช้น้ำเป็นภาระหน้าที่ของผู้ใช้น้ำจะต้องดำเนินการเองตามหลักเกณฑ์และมาตรฐานที่การประปานครหลวงกำหนดหากตรวจสอบในภายหลังพบว่าผู้ใช้น้ำมีปริมาณการใช้น้ำไม่เหมาะสมกับขนาดมาตรวัดน้ำการประปานครหลวงขอสงวนสิทธิ์ในการเปลี่ยนแปลงขนาดมาตรวัดน้ำของผู้ใช้น้ำได้ตามความเหมาะสมข้อ ๑๓ เพื่อประโยชน์แก่การจดปริมาณน้ำประปาการตรวจสอบ และการซ่อมบำรุงรักษาท่อและอุปกรณ์การจ่ายน้ำ การประปานครหลวงจะกำหนดที่ติดตั้งมาตรวัดน้ำและอุปกรณ์อันเป็นทรัพย์สินของการประปานครหลวงตามความเหมาะสมผู้ใช้น้ำมีหน้าที่ต้องดูแลรักษามาตรวัดน้ำที่ติดตั้งอยู่ภายในบริเวณบ้านรวมทั้งตราผนึกและลวดร้อยตราผนึกให้อยู่ในสภาพเรียบร้อยหากเกิดชำรุดเสียหายหรือสูญหาย ผู้ใช้น้ำจะต้องเป็นผู้ชดใช้ค่าเสียหายที่ประเมินได้ทั้งหมดสำหรับมาตรวัดน้ำที่ติดตั้งอยู่ภายนอกบริเวณบ้านนั้น หากเกิดการชำรุดเสียหายหรือสูญหายไม่ว่ากรณีใดๆ ผู้ใช้น้ำต้องแจ้งให้การประปานครหลวงทราบทันทีเพื่อที่การประปานครหลวงจะได้ดำเนินการต่อไปการกำหนดที่ติดตั้งมาตรวัดน้ำตามวรรคหนึ่งการเรียกให้ผู้ใช้น้ำชดใช้ค่าเสียหายตามวรรคสองให้เป็นไปตามหลักเกณฑ์ที่การประปานครหลวงกำหนดข้อ ๑๔ เมื่อการประปานครหลวงติดตั้งมาตรวัดน้ำหรือเปลี่ยนมาตรวัดน้ำ หรือทำการอ่านมาตรวัดน้ำผู้ใช้น้ำมีสิทธิขอตรวจสอบความถูกต้องของตัวเลขที่ปรากฏในมาตรวัดน้ำทุกครั้งหากมีข้อสงสัยผู้ใช้น้ำต้องทักท้วง หรือแจ้งให้การประปานครหลวงทราบภายใน ๗ วันนับถัดจากวันที่ได้รับแจ้งจากการประปานครหลวงหากพ้นกำหนดดังกล่าวถือว่าผู้ใช้น้ำยอมรับว่าตัวเลขที่ปรากฏในมาตรวัดน้ำเป็นตัวเลขที่ถูกต้องตรงกับปริมาณการใช้น้ำของผู้ใช้น้ำข้อ ๑๕ การประปานครหลวงจะทำการอ่านมาตรวัดน้ำเพื่อทราบปริมาณน้ำประปาที่ผู้ใช้น้ำได้ใช้จากตัวเลขในมาตรวัดน้ำนำไปคำนวณราคาค่าน้ำประปาตามหลักเกณฑ์ที่การประปานครหลวงกำหนดในกรณีที่ผู้ใช้น้ำสงสัยว่ามาตรวัดน้ำเดินคลาดเคลื่อนอาจขอให้การประปานครหลวงทำการทดสอบมาตรวัดน้ำนั้นได้โดยยื่นคำขอและปฏิบัติตามหลักเกณฑ์ที่การประปานครหลวงกำหนด ในการนี้การประปานครหลวงสงวนสิทธิ์ที่จะเรียกให้ผู้ใช้น้ำชำระค่าใช้จ่ายในการทดสอบมาตรวัดน้ำหากปรากฏว่ามาตรวัดน้ำไม่คลาดเคลื่อนข้อ ๑๖ ในกรณีที่มาตรวัดน้ำชำรุดหรือไม่บันทึกปริมาณน้ำหรือมีเหตุอื่นอันไม่สามารถคำนวณปริมาณน้ำประปาที่ใช้หรือสูญเสียไปตามความเป็นจริงได้การประปานครหลวงสงวนสิทธิ์ที่จะประเมินปริมาณน้ำที่ได้ใช้หรือสูญเสียไปตามหลักเกณฑ์ที่การประปานครหลวงกำหนดในกรณีที่การประปานครหลวงติดตั้งมาตรวัดน้ำหลัก (Master Meter) เพื่อตรวจสอบปริมาณหรือจำนวนน้ำที่จ่ายเข้าสู่บริเวณการใช้น้ำบริเวณใดที่ไม่สะดวกต่อการที่เจ้าหน้าที่ของการประปานครหลวงจะเข้าทำการตรวจซ่อมบำรุงระบบท่อและอุปกรณ์เพื่อประโยชน์ในการป้องกันความสูญเสียจากการรั่วไหลของน้ำประปาผู้ใช้น้ำทุกรายในบริเวณนั้นยินยอมให้การประปานครหลวงกำหนดจำนวนน้ำที่ถือว่าได้ใช้ไปเพื่อคำนวณราคาค่าน้ำประปาที่จะเรียกเก็บจากผู้ใช้น้ำแต่ละรายตามหลักเกณฑ์ที่การประปานครหลวงกำหนดข้อ ๑๗ ผู้ใช้น้ำต้องยินยอมให้พนักงานการประปานครหลวงผู้มีหน้าที่เข้าทำการตรวจสอบซ่อมแซมมาตรวัดน้ำท่อ อุปกรณ์ หรืออ่านมาตรวัดน้ำ หรือจัดเก็บเงินรวมทั้งการงดจ่ายน้ำประปาในสถานที่ของผู้ใช้น้ำระหว่างเวลาพระอาทิตย์ขึ้นถึงพระอาทิตย์ตกเมื่อได้รับแจ้งจากพนักงานผู้นั้น โดยผู้ใช้น้ำ มีสิทธิขอตรวจบัตรประจำตัวพนักงานการประปานครหลวง หรือเอกสารหลักฐานได้ทุกครั้งข้อ ๑๘ ในกรณีที่มีเหตุขัดข้องด้านเทคนิคหรือเหตุสุดวิสัย หรือเหตุการณ์ที่ไม่อาจคาดหมายได้หรือเพื่อสาธารณประโยชน์ส่วนรวม การประปานครหลวงสงวนสิทธิ์ที่จะหยุดหรือจำกัดการส่ง จำหน่าย น้ำประปาทั้งหมดหรือบางส่วนในพื้นที่ใดได้ตามความเหมาะสมต่อเหตุการณ์ โดยการประปานครหลวงจะแจ้งให้ผู้ใช้น้ำทราบล่วงหน้าก่อนทุกครั้ง เว้นแต่ในกรณีจำเป็นเร่งด่วนหมวด ๔การชำระค่าน้ำประปาค่าใช้จ่ายการติดตั้งประปา ค่าธรรมเนียมอื่น ๆ ข้อ ๑๙ การบริการติดตั้งประปาผู้ขอรับบริการหรือผู้ใช้น้ำนอกจากจะต้องวางเงินประกันการใช้น้ำแล้วต้องชำระค่าใช้จ่ายและค่าธรรมเนียมแก่การประปานครหลวงดังนี้(๑) ค่าบริการการวางท่อ ค่าซ่อมถนน ทางเท้า ทางระบายน้ำ(๒) ค่าท่อ มาตรวัดน้ำ อุปกรณ์ และวัสดุอื่น ๆ(๓) ค่าธรรมเนียมต่าง ๆ และค่าใช้จ่ายอื่น ๆตามหลักเกณฑ์ที่การประปานครหลวงกำหนดเมื่อได้รับหนังสือแจ้งให้ชำระค่าใช้จ่ายและค่าธรรมเนียมตามวรรคหนึ่งแล้วหากผู้ขอรับบริการหรือผู้ใช้น้ำไม่ชำระเงินภายในเวลาที่กำหนดการประปานครหลวงสงวนสิทธิ์ที่จะคำนวณค่าใช้จ่ายใหม่ได้ข้อ ๒๐ กรณีที่ผู้ใช้น้ำยื่นคำร้องขอให้ทำการจ่ายน้ำประปาให้ใหม่เนื่องจากการประปานครหลวงงดจ่ายน้ำประปาให้แก่ผู้ใช้น้ำแล้วการประปานครหลวงจะจ่ายน้ำประปาให้ใหม่ก็ต่อเมื่อผู้ใช้น้ำได้ชำระหนี้สินที่ค้างชำระและชำระค่าใช้จ่าย ค่าธรรมเนียมต่าง ๆตามหลักเกณฑ์ที่การประปานครหลวงกำหนดข้อ ๒๑ เมื่อการประปานครหลวงเรียกให้ชำระค่าน้ำประปาค่าบริการอุปกรณ์รายเดือน ค่าเสียหาย ค่าใช้จ่ายและค่าธรรมเนียมที่เกี่ยวกับการบริการจัดส่ง จำหน่าย และการใช้น้ำประปาหากผู้ใช้น้ำไม่ชำระภายในเวลาที่เรียกให้ชำระการประปานครหลวงสงวนสิทธิ์ที่จะงดจ่ายน้ำประปาได้ทันทีโดยผู้ใช้น้ำยังคงมีภาระต้องชำระหนี้สินที่ค้างชำระอยู่ทั้งสิ้นข้อ ๒๒ กรณีมีเหตุจำเป็นผู้ใช้น้ำจะขอชำระค่าน้ำประปา ค่าบริการอุปกรณ์รายเดือน และหนี้สินต่าง ๆก่อนกำหนดที่การประปานครหลวงจะเรียกให้ชำระตามปกติได้โดยต้องแสดงความจำนงเป็นลายลักษณ์อักษรล่วงหน้าไม่น้อยกว่า ๗ วันข้อ ๒๓ หากผู้ใช้น้ำประสงค์จะให้ผู้หนึ่งผู้ใดเป็นผู้ชำระเงินต่างๆ แทน หรือจะให้การประปานครหลวงเรียกเก็บเงินจากผู้ใด ณ สถานที่ใดภายในพื้นที่ส่งจำหน่ายน้ำประปาของการประปานครหลวงผู้ใช้น้ำต้องแจ้งให้การประปานครหลวงทราบเป็นลายลักษณ์อักษรโดยการประปานครหลวงจะเรียกบุคคลนั้นว่า ผู้ชำระเงินแทน หากการประปานครหลวงเรียกเก็บเงินจากผู้ชำระเงินแทนไม่ได้หรือเก็บได้แต่ล่าช้ากว่ากำหนดผู้ใช้น้ำต้องรับผิดชำระเงินนั้นทันทีที่ได้รับแจ้งจากการประปานครหลวงและจะต้องชำระค่าเสียหายที่เกิดขึ้นจากการนี้แก่การประปานครหลวงอีกส่วนหนึ่งด้วยการเลิกตั้งผู้ชำระเงินแทนตามวรรคหนึ่ง หรือตั้งผู้ชำระเงินแทนรายใหม่ผู้ใช้น้ำจะต้องแจ้งให้ การประปานครหลวงทราบเป็นลายลักษณ์อักษรโดยเร็วข้อ ๒๔ ก่อนที่ผู้ใช้น้ำจะชำระเงินตามที่การประปานครหลวงเรียกให้ชำระผู้ใช้น้ำมีสิทธิขอตรวจบัตรประจำตัวพนักงานการประปานครหลวงหรือเอกสารหลักฐานแสดงตนของผู้มีหน้าที่เก็บเงินได้ หากผู้ใช้น้ำไม่ใช้สิทธิดังกล่าวเป็นเหตุให้เกิดความเสียหายเกิดขึ้นการประปานครหลวงสงวนสิทธิ์ที่จะ ไม่รับผิดชอบใด ๆ ทั้งสิ้นหมวด ๕บทกำหนดโทษ ข้อ ๒๕ นอกเหนือจากการงดจ่ายน้ำตามข้อ ๒๑ แล้วเพื่อป้องกันความเสียหายที่อาจเกิดแก่ระบบส่งจำหน่ายน้ำประปาอันเป็นสาธารณประโยชน์หรือป้องกันอันตรายแก่สุขภาพอนามัยประชาชนส่วนรวมให้การประปานครหลวงวางระเบียบกำหนดข้อห้ามและข้อปฏิบัติสำหรับผู้ใช้น้ำหากผู้ใช้น้ำฝ่าฝืนข้อห้ามและข้อปฏิบัตินั้น ๆการประปานครหลวงจะงดจ่ายน้ำตามระยะเวลาที่การประปานครหลวงเห็นสมควรได้ และผู้ใช้น้ำต้องรับผิดชดใช้ค่าเสียหายที่เกิดขึ้นข้อ ๒๖ ผู้ใช้น้ำจะต้องปฏิบัติตามข้อบังคับระเบียบ ประกาศ และคำสั่งของการประปานครหลวงที่เกี่ยวกับการบริการจัดส่ง จำหน่ายและการใช้น้ำประปา หากผู้ใช้น้ำฝ่าฝืนหรือไม่ปฏิบัติตามทำให้การประปานครหลวงได้รับความเสียหาย การประปานครหลวงจะขอสงวนสิทธิ์งดจ่ายน้ำตามระยะเวลาที่การประปานครหลวงเห็นสมควรได้ และผู้ใช้น้ำต้องรับผิดชดใช้ค่าเสียหายที่เกิดขึ้นบทเฉพาะกาล ข้อ ๒๗ เมื่อข้อบังคับฉบับนี้มีผลใช้บังคับแล้วบรรดาระเบียบ คำสั่ง หลักเกณฑ์หรือวิธีปฏิบัติใดที่อ้างถึงข้อบังคับการประปานครหลวงฉบับที่ ๑๑๖ ว่าด้วย การบริการจัดส่ง จำหน่าย และการใช้น้ำประปา พ.ศ. ๒๕๔๓และข้อบังคับการประปานครหลวง ฉบับที่ ๑๒๔ ว่าด้วย การบริการ จัดส่ง จำหน่ายและการใช้น้ำประปา พ.ศ. ๒๕๔๘ (แก้ไขเพิ่มเติม ฉบับที่ ๑๑๖ ครั้งที่ ๑)ให้ถือว่าอ้างถึงข้อบังคับนี้ประกาศณ วันที่ ๒ กันยายน พ.ศ. ๒๕๕๘เจริญ ภัสระประธานกรรมการการประปานครหลวงปริยานุช/จัดทำ๒๖ ตุลาคม ๒๕๕๘วริญา/ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๑๔ ง/หน้า ๑๙๕/๒๒ ตุลาคม ๒๕๕๘